Într-un interviu acordat Antenei 3 CNN, la emisiunea ”De-a viața ascunselea”, întrebat despre natura timpului și modul în care acesta ne afectează existența, părintele Constantin Necula a spus:
"Nouă ni se pare că timpul trece, noi trecem, iar timpul nu are treabă. Ar trebui să înțelegem ce a spus Brâncuși că de fiecare dată copii ne culcăm în pat și la bătrânețe ne culcăm pe zborurile spre cer. Asta este timpul.
Punem ceasul la mână doar să ne măsoare graba. Timpul este aspru cu noi și ne schimbă viețile. Este ca un râu care erodează", a spus părintele Necula.
În legătură cu starea minții în aceste zile de sărbătoare, părintele a subliniat importanța legăturii cu Hristos:
Recomandare din top articolePărintele Vasile Ioana, despre tinerii care au fost în club în noaptea de Înviere: "Este o problemă ce faci acolo"
"Legată de Hristos. Astăzi toată lumea trebuie să spună cu certitudine "Hristos a Înviat".
Este important de înțeles că principalul astăzi este Iisus Hristos. Am putea fi fericiți dacă i-am da loc în sufletul nostru. Când nu mai e nimic de făcut, El este cel care face. Dacă nu l-ai pierdut pe Hristos ești boier.
Cu cât te zbați și te agiți mai puțin, cu atât duhul sfânt se așează mai cuminte și lucrează cu tine pentru a descoperi care este chipul Tatălui.
"Dumnezeu este energia necreată care se manifestă prin facere și prin toată purtarea Lui de grijă pentru noi.
Ne-a dăruit o zi, în plină frumusețe a Învierii. Asta este Învierea, de fapt, o lumină difuză care se păstrează vie în toate ale lumii. Dacă învățăm lucrul acesta suntem cu adevărat mântuiți", a mai precizat părintele Necula.
Fiți la curent cu ultimele noutăți. Urmăriți DCNews și pe Google News